تم تعيين منصف السلاوي، المدير السابق للبحث والتطوير فقسم اللقاحات فشركة GlaxoSmithKline، والمستشار الرئيسي السابق لبرنامج التطعيم الأمريكي الحكومي، مدير علمي فشركة Centessa الاوروبية، وهي شركة خاصة كتجمع بين شركات التكنولوجيا الحيوية الصغيرة. هذ الشركة اللي ولا السلاوي مسؤول فيها كتكون من 10 شركات تكنولوجية حيوية مدعومة من شركة رأس المال الاستثماري الأوروبية Medicxi، وتم الكشف عنها يوم الثلاثاء، 16 فبراير. وقال سوراب ساها، الرئيس التنفيذي للشركة، أنه باغي يزيد شركات خرى ديال التكنولوجيا الحيوية. واللونسمون ديال Centessa كان ومازال الهدف ديالو هو زيادة اهتمام المستثمرين بالعلوم الطبية مللي بدا وباء فيروس كورونا المستجد، وكتهدف الشركة كذلك لتسريع تطوير دوايات جداد، المتعلقة بأمراض بحال السرطان وضغط الدم. والسلاوي كذلك هو شريك فMedixci اللي ولات دابا حاطة الاسهم ديالها فCentessa، ودابا عندها ربعة دالمنتوجات من التجارب السريرية، بحلا دوا مرض الكلاوي اللي فالمرحلة الثالثة ودوا السرطان اللي فالمرحلة 2/3. والسلاوي بعدما حصل على هذ المنصب قسّم الشركة لوحدات، وهذشي حفز الناس على الحرية والأداء الجيد. 
اللي عندو عندو. منصف السلاوي دغيا دبر على راسو: بدا كمدير علمي فشركة أوروبية جديدة